伍允龍憑電影《九龍城寨之圍城》演大反派「王九」而人氣急升，自2019年滿約王晶經理人公司，他便自組工作室獨立發展演藝事業，之前赴美國擔任荷李活電影動作導演。
去完荷李活發展，身價倍增，問到是否已儲夠老婆本？他指經濟已有基礎，希望快點抱得美人歸：「𠵱家冇拖拍，有嘗試認識唔同嘅人，我都想搵到夾得嚟嘅，我一向都心急，但又腌臢，搵老婆當然希望愛心、靚女、最緊要愛惜我。（有沒後悔以前錯過前度？）冇，我諗呢啲由神安排，或者講緣分，兩個人去到幾多就幾多，之前拍過拖嘅，大部分都變好朋友，有保持聯絡。（鍾嘉欣是好朋友？）唔講人名，唔想牽涉別人，唔想影響到人哋生活，總之每段關係我都認真，唔會做傷害對方嘅嘢，只係某啲些位夾唔啱、唔適合變成分開，我覺得姻緣要講時機。」